મુલુંડમાં રહેતો ૩૩ વર્ષનો મહેશ ભગત શનિવારે મુલુંડ રેલવે-સ્ટેશન પાસેથી જઈ રહ્યો હતો ત્યારે રસ્તા પર થૂંક્યો હોવાથી ક્લીન-અપ માર્શલે તેને ૫૦૦ રૂપિયા દંડ કર્યો હતો, પરંતુ દંડની રકમ ન હોવાનું મહેશે ક્લીન-અપ માર્શલને કહેતાં તેણે મહેશ પર પેવરબ્લૉક વડે હુમલો કર્યો હતો અને તેને ગંભીર રીતે જખમી કર્યો હતો. મહેશના બે દાંત તૂટી ગયા છે અને જડબામાં ઈજા થઈ છે. આ આરોપસર મુલુંડ પોલીસે ૩૦ વર્ષના ક્લીન-અપ માર્શલ સુપરવાઇઝર ચેતન મ્હાત્રેની ધરપકડ કરી છે. તેને કોર્ટમાં રજૂ કરતાં આજ સુધીની પોલીસ-કસ્ટડી આપવામાં આવી હતી.